
O RATIO 


An den durchleuchtigi⸗ 
: x. 1 
ſten. Herꝛn Herm Sigiſmundum Konig 
in Poln ꝛc. Die kriegs ruͤſtung / wider den Ertzfeind 
Chꝛiſtliches bluts / den Tuͤrcken / fürsunemen belan⸗ 
gend. In welcher von wege des gantzen lands Poln / 
bilff vnnd ſchutz gebetten / auch mit was fug 
ſolches anzugreiffen erkleret würdt. 
Erſtlich im latein beſchꝛibẽ durch 
Staniſlaum Orcechouußki Ritter des lands 
Reuſſen / vnd yes zur anreizung vnd 
exempel Teutſcher Nation ver 
teutſcht. J. F. 


Was furnemlich in dife: Oration gehandelt witty 
finſtu am nechften blat verzeichnet. 

Vnd wirt fürnemlich in difer Oꝛation gehandelt. 


Das der Roͤnig auß Poln ſich nit auff den Bund 
fo er mit dé Tuͤrcken hat / verlaſſen ſoll / deñ der Turck 
halt nit glauben / ſonder ſich alſo durch falſche Blind 
nuß das land Poln / In welches er / nach dem Vn⸗ 
gern von jm ober welt affe erſt foꝛt reiſen werd / 
jm ein füglichern weg in Teutſchland zubereiten. 

Item mit was liſtigkeiten alle Tuͤrckiſche Keyſer 
gehandelt / vnd noch handlen. 

Auch was macht der von Poln vermoͤge dé Tito 
cken widerſtandt zuthun / ꝛc. 

Derhalben der Koͤnig mit den Teutſchen ein bund 
nuß machen ſoll / vnd er mit aller macht den Tuͤrcken 
auß Poln / in Vngern angreiffen / darzu werde im die 
Valachen auß jrem land / nach jrem erbieten / den ſel⸗ 
de feind zu ruck anzugreiffẽ / behylflich ſein / deñ fie nit 
woͤllen unter de Machometiſchẽ Tyrannen beharrte. 

Vnnd die Teutſchen ſollen am dꝛitten oꝛt auß jren 
grentzen auch den feind dꝛucken / das er alſo an dꝛeyen 
oꝛten in einer kluppen gefaſt gedꝛengt werde / ꝛc. 

Vnd entlich wirt angezeigt / das es Got yx alſo ge 
oꝛdnet habe / vñ die recht vñ beſte zeit da ſey / dz man 
den Türcken ſchlagen vnnd vertilgen moͤcht / welch 
fuͤglicheit in Feine weg verlaſt werde ſoll / deñ wo atte 
sort geſchehe / wirt nichts gůts zuhofſen ſein / ic. 

a Srchleucheigifter Koͤntg / Gene⸗ 
digſter Herr Sigiſmunde / Ich wolt von gantzẽ 
Uy | hertzen / der almechtig Got het es alfo geoꝛdnet / 
dWas E. X. M. meinen fleyß gegen dem gee 
meinen nutz / vnd meine Trew gegen jr / vil mehꝛ auß einem 
andern denn auß diſen / den krieg belangenden / reden / het moͤ⸗ 
gen erkennen. Welche / wiewol fie hoch von noͤten find / den 
redner dennoch nimmermehr fo froͤlich machen / das er durch 
ſolchen frölichen mut / dem zuhoͤꝛer ( fuͤrnemlich einem ſolchen 
treflichen) moͤcht gefellig / vnd zu hoͤꝛen angenem werden. 
Denn was mag nur fuͤr vngebuͤrlicher angeſehen werden / 
denn das ich ein gemeiner maf / geringes verſtandes / vnd 
noch vil geringer erfarung / voꝛ euch dem aller mechtigſten 
Roͤnig / dapfereſten Fuͤrſten vii kriegßman (wie den vil victo 
rien beweiſen) von kriegen reden fol? Dieweyl aber difes 
meines gelüͤcks ſchuld iſt / welches mir kein ander zeit vor E. 
R. M. zureden gegeben hat / denn eben diſe / in welcher fie 
jrer M. reich vnd regiment / zur hoͤchſtẽ gefar gebꝛacht ſicht / 
Sol ſich ſolche E. K. M. nicht wundern / das ich auß foꝛcht 
gegenwwertiger dienſtparkeit bewegt worden bin / aufzutreten 
vor jrem angeſicht von kriegs rüͤſtung zu reden. Deſi wie groß 
ſolche foꝛcht ſey / iſt offentlich vor augen / da yetzund niemand 
iſt in ewꝛem gantzen reich / der nicht feines lebens oder feiner 
freyheit ſoꝛg hette. 3 
Denn / nach dem der Türdifche Tyrann Solymannus alle 
mal voꝛher / mit mancherley vnd liſtigen künſten / jm den weg 
ʒzum land Polen bereitet / vnd ſolches deſter ehe zubekum̃en 
ein buͤndnus mit E. K. M. auffrichtet / damit er zu thun vit 
laſſen was er wolt / freye macht haben moͤchte. Iſt er entlich / 
nach dem er dz land Vngern vnter ſich gewoꝛffẽ / Ferdinandi 
kriege uolck verjaget / vnd die Teutſchen ſo in beſitzung allent- 
halb / gelegen vberweldigt / E. M. vnnd jres koͤnigreichs 
uegſter nachbaur woꝛden / das er alſo den ze ‘ fo feine voꝛ⸗ 

farn mit vilblurvergieffen durch Thraciam ins land Dolor 
geſucht haben / jme vnnd feinem reich / durch fonil Unge⸗ 
riſche hauffen / ſo er erſchlagen / durch ſouil Teutſche ſo er erle⸗ 
get / vnd durch ſouil der feinen fo er verlo / durchs Vnger⸗ 
land newlich hat frey vit offen gemacht. Deñ worzu anderſt 
ſolten dieſelben meinaid / mit welchen er von E. M. die bünd 
nus herauß gelogen hat? denn das er durch liſt / vnd betrug / 
von jr abtrünge / welches Baiazetes von E. M bꝛudern / 
Machumetes von jrem vater / Amurales von jrem vettern / 
mit dem ſchwerdt / nicht haben erobern kunnen. Worzu ſols 
docht Neẽlich das E. M. durch die religion der bündnus ver⸗ 
hindert / die Walachey nicht beſchutzte / noch dem Vngerland 
zuͤhylff keme / damit er alfo on alle foꝛcht / jm den weg (fo er oft 
zuſuchen fuͤrgenomen hat / durch beide land offen machet / wel 
chen er auch entlich / durch die bündnus mit E. M. auffge⸗ 
richt / erlangt hat / denn er kunt / noch verhoffet es durch 
keinen anderen weg suerlangen. Es ſey denn das wir den 
Solymannum fir fo toͤꝛicht achten / das er nicht verſtehe mit 
was gewalt / des Amurhati macht von dem Vladiflao ges 
ſchwecht ſey. Oder auch mit was krefften / darpferm mut vñ 
geſchickligkeit Caſimirus E. M. vater / die Walachey wide⸗ 
rumb erobert hab? Solche vergangne geſchichtẽ betracht er / 
hat auch der newen vnd E. M. thaten noch nicht vergeſſen / 
ſonder weis auch das jr von den ſelbigen ein ſolcher held her⸗ 
kum̃en ſeid / vor welchem gantz Afia ſich entſetzet / Welchen 
auch die vntherthanen daheim / den Loͤblichen König / vñ die 
außlendiſchen voͤlcker alle als den dapfereſten Rriegofuͤrſten 
ruͤmen vnd pꝛeiſen. Derhalben weil er ſahe dz jme der weg 
ins land Polin / durch E. M. dapferkeit vnd tugent verſchloſ⸗ 
fen war / hat er jm durch betruͤgliche bündnus / vnd freundr⸗ 
ſchafft / welche E. M. kriegsruͤſtung auffhuben / gemechlich 
durchs Vngerland vnd Walachey / den weg ins land zu Po⸗ 
len / befeſtigt / vñ zu ſolchem allem E. M. frey zuſehen bee 

Dann er vermeint es wóll jue nun alles gebüren/ nach dem er 
die buͤdnus auffgericht / da doch E. N, gemelter buͤndnus 
1 wider jn fuͤrzunemen / nie für gebuͤrlich gebal- 
ten hat. ö ; 
Nach dem er nun die Walachey erobert / das Vngerland 
auch vnter ſich gebꝛacht hat / ſchetzt er ſich nit allein diſer bai⸗ 
der land vberwinder / ſonder auch E. M. kuͤnigreichs ein herr 
ſein / welchs er fo gewiß vermaint zu habẽ / das er fölche offent 
lich von ſich Hören leſt / Poln muß in dreyen jarn / oder auffs 
lengſt in vieren zu boden gehn / Wie den ſoͤlches der Edel vit 
veſt Johãnes Ociesli / als er vou jme mit der Botſchaft wider 
kamẽ / E. M. hat angezaiget. Dif wort ſoll E. M. anzeigũg 
gebẽ / was er hoff oder gedencke. Deñ weñ hat er ſolches wort 
erſtlich von fich hören laſſen? da er mit künig Ludwig / oder 
mit dem Ferdinando kriegt hate ich achte nit dar für. Den da⸗ 
zumal nennet er E. M.ſeinen mitgenoſſen vñ guten freund / 
bat die ſelben zur beſchneidung vit einweihung feiner Soͤne / 
vnd zur hochzeyten / vind begeret auch entlich mit Böchften 
vleisdife verderbliche / ſchedliche Bundnus von E. M. ʒu 
erlangen. Oder hat ers da geredt / als der aller dapfereſt 
vind hochloblichſt herz Johan Tharnouuſki auß E. M. 
beuelch den Petrum Veyuoda / geſchlagen vnd verjaget/ vñ 
die Walachey widerumb erobert hat? auch da nit. Denn zur 
ſelbigen zeyt / hulff er E. M. wider n die wort 
lauten / aber mit der that war er wider E. M. verhanden / das 
er im die Walachey gehorſam machet. Diewell nu E. M. vor 
her allezeyt des Solimanni mitgenoß vnnd freund geweſen / 
neulich aber ſein feind wordenn iſt / darff ſie nit zweiffeln / das 
er nie jver freundtſchaft / welche er jetz on alle vrſach verachtet / 
ſonder das land Poln / des er nie on vrſach allemal begert / mit 
allem ſolchem vleis vnd Bundnus geſucht hab. Vnd dieweil 
er jetz an allen orten nach demſelben ſchnapt / vnnd das land / 
von dẽ Vngern etwo vnſern mitgenoſſen / die vor vnſern au 

gen auffs allergreulichſt vmbracht vnd erwurgt / auch vd den 
Walachen / ſo er durch betrug E. M. endtwendt hat / bloß vit 
offen ſicht / ruͤmbt er ſich / entpeut / vnd thut was er will. Vnd 
fo jemand iſt / der mainet / das der Turck Solymannus etwas 
anders mit ſolchen begangnen thaten ſuche / deñ das er auffs 
erſte zu vns herein breche / der irret gantz vnnd gar. Denn er 
wird nimmermehr alſo toͤricht ſein / das er fo trefflichen füg 
beder ort vnnd zeit / ſolt verlaſſen / dergleichen voz nie weder 
Anurathes wider E. M. Vettern / noch Machomethus wi⸗ 
der jren vater / noch Baiazetes wider iren Bruder / noch auch 
yetz gegenwertiger Solimannus wider E. M. gehabt hat. 
Vnd damit jch folches mug beweiſen / bit jch E. K. M. wolle 
mich gůtwillig vnd vleiſſig hören/ vnd nicht verachten / was 
von mir des gantzenn landes gefahr belangend geſagt wird. 
Denn es auch fant E. M. hohen weißheit vnd verſtand nit 
frembd iſt / nichts des jenigen zuuerachten / ſo von denẽ gered 
wird / der leib vnd leben in gefahr ſtehet / vnd E. M. in aller⸗ 
ley widerwertikeyt vereint vnd verbunden ſein. ; 
Es iſt aber die ſach / die ich mich zubeweiſen erboten habe / 
der geſtalt / das fie von ſich ſelbs eine ytlichẽ leichtlich in fin fal 
len mochte / den eins auß diſem iff dem Solimamo von naͤtẽ / 
Entweder das er ſtracks auß dem land Vngern in Poln fort 
ziehe / oder aber vonn dannen ſich mit aller kriegßmacht ins 
Teutſchland begebe. Deñ er wirt am Vngerland nimermehꝛ 
genügt ſein. Jo halt ichs auch nicht darfur / das im verpoten 
fey / hieher oder dort hin gu reyſen. So ich aber 1 wer⸗ 
de / daß das Teutſche land diſer zeyt vor im ſicher ſey / So wird 
ſichs entlich ſchlieſſen / daß das Land Poln allen Turckiſchem 
gewalt in ſich zunemen dargeſetzt ſey · Vnd ſo diß von mir be 
wiſen / wirdt / E. M. von noͤten ſein zußbedenckenn / durch was 
mittel ſie mit allem jrẽ a U vñ krefften / jre 
vntherthanen / vor dem jetz kum̃enden Solimanno beſchu⸗ 
ge. Denn wo folten E. M. gedancken billiger hingewendt an 

den! Vñ wer mag fido nur gedunckẽ laſſen / das der Turckiſch 
Tir a ehe mit den Teutſchen def mit den Poln kriegen ſolt⸗ 
on allẽ sweiffel niemand / deñ der wed Poln noch Teutſchland 
recht keñet. E. M. aber hat durch vil gemeinſchaft Teutſther 
nation / vñ durch jr regiment / ſo ſich in die ſelben erſtreckt / das 
gantze Teutſchland der maſſen kund / das ſie es entlich darfur 
halten můs / das nichts veſters noch verwarters allem Turki⸗ 
ſchen Gewalt zuwiderſthen vnd auff zuhalten / denn daſſelbi⸗ 
ge iſt. Denn es ſicht mich allein das einige Teutſchland auß al 
ien andern für daſſelbige an / in welches Gewalt ſtehe / eintwe 
der offentlich in freiem feld mit dem feind zu kriegen / oder deſ 
ſelben gewalt auß den Stetten vnnd mauren abzuwenden. 
Welcher Stet ſie ſo ein groſſe meng habẽ / das es ſich leſt anſe 
hen als hang ein Stat an der andern / welche auch der gleich 
en ſindt / das fie mit gebew der heuſer / mit beveſtungen / groͤſ⸗ 
ſen / of menge der ſelben / alle andere Stet( wo halt die ſelben 
fein muͤgen)leichtlich vbertreffen / Auff welche ſich auch das 
land der geſtalt verleſt / das fie verhofft ein jetzliche muͤge für 
ſich allein aller gewalt des Solimannj voꝛſtehen. Vnnd auch 
nit vnbillich. Denn wer wolt der ſein / der vermeint das der 
Tuͤrck Huͤrnberg / Augſpurg / Wittenberg / Lubeck / vnd an 
dere vnzelig( welche ich derhalben außlaſſe / damit ich E. M. 
nit verdrieſlich fey) Wer / ſag ich / wolt der ſein / der vermeinet 
das der Tie ſolche gewaltige / dapffere / vnnd wolverwarte 
Stet ſo leichtlich einnemẽ ſolt? die weil Wien / ſo diſen allen in 
vilen geringer / zwir von im anffs allerhefftigſt vberzogen 
vnd beſtritten woꝛden iſt / dennoch allem ſeinem gewalt / vnd 
rieghruſtung mit einer einigen mauren voꝛgeſtanden. Vnd 
mit der ſelben mauren auch dem Tuͤrcken geweret / das er wei 
ter mit ſeynem gewalt nit kom̃en hat moͤgen. Das alſo er mit 
aller macht / wie groß die ſelbig ymmer geweſen iſt / an der ey⸗ 
nigen ſtat ſich abgeſtoſſen hat / das er fernen hauffen zum an⸗ 
deren mal geſchwecht vnnd abgemergelt / vngeſchafft bat 

wider muͤſſen haim füren / das jn auch ſeyner raiß vnnd bee 
legerung nitein mal gerewet hat. E 
Diew eil nu Wien fo mechtig vnnd gewaltig dem Turcken 
widerzuſtehn geweſen iſt / was maint E. NM. das er fiir hoff 
nung haben muͤge / So er die andern Stet Teutſches lands 
welche vil geruͤſter vnd vil veſter ſein / antreffen wurde? Der 
do eins tails võ natur / eins tails mit vleis vii groſſer muͤhe / 
eins tails mit vnzelichem volck beueſtigt vnnd beware fein? 
Die weil er nu zum teil mit feinem eigen ſchaden / vit zum tail 
auß anderer anzeigung erfarn hat / das er Teutſchem land ni⸗ 
chts abbrechen moͤge / So muͤß er aus vil vrſachen bey ſich 
ſelbs furſehen / das er ſeines glucks vnd wolfart hoͤchlich miß⸗ 
brauchet / weñ er den krieg dahin wendet / da er nit minder muͤ 
he / mit mauren / graͤben / vnd Schutten haben muͤſt / deñ mit 
den leutẽ ſelbo. Mich gedunckts zwar das er nichts wenigers 
vorhab. Dei er waif wol das er mit anderen leuten in Teut⸗ 
ſchen landen zuhandlen hab / den vorseiten die Cappadocier / 
Cilicier / Syrer geweſen ſein. Er wirt hie keine Phryges noch 
Phrigeſche offne ſtetlein finden / Sondern die rechten waren 
Teutſchen / ſo mit Tapferkeit / waffen vñ Stetten andere weit 
vbertreffen. Vnnd ſo offt er nur an ſolche gedenckt / wie hoch 
muͤtig grob vnd Barbariſch er ymmer fey / So müß er dens 
noch fein gemuͤt vnd ſyñ anderßwo hin wenden. a 
Ich ſetz es aber alſo / es gelt diſes ſo yetz geſagt iſt / nichts bey 
jm / ſonder er fahr alſo / wie denn in ſolchem gluckſeligem fal 
geſchicht / blindt vnnd vnuerſtendiger weiß fort / So wirt er 
dennoch diß nit verachten kunden / das er waiß das E. M. be⸗ 
Fano iſt / Teutſches land muͤg nicht zů grund gehn / es fall deñ 
zugleich auch das land Poln mit. Vnnd ſolches / wo ſunſt ia 
nichts anders / wurde E. M. bewegen / das fic jr vnd jrer one. 
therthanen wolfart / in Teutſchen landen beſchutzenn wurde. 
Solches weil ers merckt / wurdt er E. M. vnangefochten vit 
bey krefften bleyben laſſen / das fie jme auff den ee oe 

macht nachjage vnd verfolge? Vnnd wirt nit achtung haben 
wie E. M. zuuoꝛ von im erlegt vñ nidergedꝛuckt werden md 
ge / welche nit ober gebawte Stet / ſonder allein vber die mens 
ſchẽ su herſchen / ſich nichts anders den allein offnes kriegs vñ 
freyer hand zu troͤſten hat. Solche wirt er ruhen laſſen? vnnd 
nit vil mehꝛ vberziehen ehe dent er etwa aus Vngernanderß⸗ 
wa ein tryt foꝛtfare / das er alſo on alle ſoꝛig / durch zugang E. 
M. gewalt vnd Reichs geſterckt / nit allein die Teutſchen / ſon 
der auch alle andere voͤlcker / deſter fuͤglicher bekriegen vñ vber 
ziehẽ moͤget Warlich E. M. ſoll gewiß wiſſen / das er tag of 
nacht mit diſſen gedancken allein vi gehet / deñ dahin gehoͤ⸗ 
ren fein bündnuß / ſein neineid / die Walachey / fo er E. M. ab 
gedꝛungen / vnd Vngern fo er eingenom̃en hat. Vnd diß iff 
die vrſach des kriegs wider die Teutſchen / nit das er Teutſch⸗ 
land begere / fonder das er die Teutſchen von dem Vnger⸗ 
land abwende / durch welches er im mit groſſer muͤhe / ein 
weg ins land Poln bereytet . Vnnd dieweyl er nu ſolchen weg 
offen hat / vñ mit ſo groſſem grim wider das land Poln ent⸗ 
zünd geriſſen wirdt / was mags hindern das wir vil ehe ges 
dencken wolten / er würde nu auß Vngern in Tentſchland vit 
nit in Poln ſein zug fürnement welches land er weyß / das es 
mit keiner maurẽ beveſtigt / auch fich auff kein voꝛwehꝛ / noch 
gebew zuverlaſſen hat / ſonder frey offen / vnd an allen oꝛten 
leichtlich zu vberziehen tft? : 
Wie wenn jn auch nu mals keyne vrſach hindert / von wel⸗ 
cher wegen er den krieg lenger auffſchieben muͤſtet vnd ich ¡be 
vil dar thete / von welcher wegẽ er vnuerzogenlich hieher auß 
not ziehen muͤſter wer wolt als deñ gedencken / das er die Tent 
ſchen ehe deft die Dol bekriegen wurdet Deh wes beſoꝛgt ſich 
Solimannus ſehr / denn das nit E. M. etwa mit den Teut⸗ 
ſchen ſich verbindet Den jm voꝛber lengſt / die fteuntſchafft / ſo 
E. M. mit den Teutſchen Fürſten / zum theyl durch Hedwi⸗ 
gen jre Tochter / zum cheyl durch jre Schwefier fo juen ver⸗ 

mehelt worden / gemacht haben / iſt verdechtlich geweſen: yetz 
aber iſts im nit mehꝛ verdechtlich / fonder gantz vnd gar ere 
ſchꝛecklich / da er ſicht / das die Tochter Ferdinãdi E. M. Son 
vertrawet iſt / mit welchem Ferdinando er nit allein vm̃ land 
vnd leut / ſonder auch vmb leib vnd leben krieget. Wirt er nu 
auch alfo vnuerſtendig ſein / das er nit mercke / das ih E. N. 
nicht woll zymmen / noch gebuͤrẽ / des ſelben Koͤnigs wolfart / 
Gewalt / vnd Ler zuverlaſſen / Welchem fie fo durch ein hey⸗ 
lige Bündnuß / vnd nahete freuntſchafft verwand vnd zuge⸗ 
ſtellet iſt Vñ ob gleich durch des Ferdinandi ſchaden / E. M. 
koͤnigreich gantz kein geferlicheit entſtehen moͤchte / Dieweil 
aber nu Solimannus mercket / das E. M. nit allein mit 
freundtſchaft / ſonder mit gleicher geferligkeit verwandt iſt / 
huͤt er ſich mit allẽ fleyß / das fie jn nit etwa / fo er in Oſterreich 
fort sige auff dem rucken vberfalle / oder aber jme weyl er ſich 
bedenckt / vnd die fach auff ſcheibt / den weg hieherein zukom⸗ 
wen verlege. Solches vnd anders mehꝛ / ſo ich vmb kurtz wil- 
len hie außlas / weil ers offentlich ſicht / wirt ers nit lenger auff 
ſchieben / ſonder als bald er Vngern jm vnterwoꝛffen / wirt er 
E. M. dergeſtalt erſcheinen / das er mit eyl vnd geſchwindig⸗ 
keyt jre Kriegßrüſtung vnterdꝛucke / vnd den lang geſuchten 
weg / von ſeynen voꝛfarn / den er entlich mit groſſer muͤhe vit 
arbeit kam̃ hat geoffnet / in Poln zuziehen verbꝛinge. Vnnd 
was wil jn halt an ſolchem vorhaben hindern: die ort vnd ge 
legenheit des landes / oder Walachey etwo E. M. Landen ve 
‘fies blockhauß ! aber die ſelbig iff ſchon gantz ins Tuͤrcken ges 
walt. Oder villeicht das land Vngern? fo etwo der Poln Bez 
ſtes gůt / Schatzkammer / vñ koꝛnkaſten in noͤten geweſen iſte 
Solchs aber fiche E. M. voꝛ jren augen / gantz jem̃erlich sera 
knirſcht vnnd zerſtrewt. Oder wird ju die zeit hindern wie het 
er aber Beffer zeit haben kunnen / deſt jetz / fo die Teutſchen auß 
dem Yngerland geworffen finos Lo fey denn (wie etliche faz 
gen / welches wir doch verlengſt verworffen habe) das er auß 
Vngern 


Vngern in Tentſchland fortsiche. Ja ich gelaubs / Soliman 
nus wird fo nerriſch ſein / vnd ehe mit der Teutſchen mawren 
vnd Steten kriegen / denn mit den offenen veldern der Poln / 
welchen auß zweyen nur eins zuerwelen iſt / entweder obſigẽ / 
oder ſterben / vnnd daz wiſche tft keyn mittel. Denn der Poln 
macht iſt nit mit graben oder mawren / fonder mit wehꝛ / vii 
waffen groß woꝛdẽ. Die weil aber der Türd die ſeinen nit an 
die Tentfchen gebew wagen / noch E. M. auff dem ruck laſſen 
wirdt / iſt nichts mebꝛ vberigs von welches wegẽ er nit ſtracks 
zur lang betrachten thet greiffen. Vnnd wer will halt daran 
zweyffeln / das Solimannus nit in Teutſchem land Poln / 
ſonder in Poln Teutſchland vmbzuſturtzen fort habe? Zwar 
die vberbleibende ſtucklein des landts Vngern /auc Petrus 
auß der Walachein / ſolten E. Maieſt. gnuͤgſam vermanen / 
warnen / reytzen / vnnd ſagen / das fie dif groß vngluck fliehe / 
vnnd ſich nicht auff die Bündnuß / geſelſchafft / noch auff die 
Trewe Solymanni etwa verlieſſe. Vnd ſo es ja E. M. noch 
nit durch ſouil offentliche Tuͤrckiſche büͤbenſtuck gnuͤgſam ers 
kent / das Solymannus durch keine bundnuß gehalten / noch 
mit keiner Trew fo er gebe hat bezwungẽ / noch auch durch kei 
ne vrſach / G. M. mit kriegen zu verfallen verhindert werde. 
So bitte ich fie woͤlle nur yetz behertzigẽ / was für Botſchafftẽ 
er zu jr geſendt hat / was anblick die geſanten / vnd was geſtalt 
jr rede geweſen ſein. Vñ ſolches alle mal zu vor / in ſonderheit 
aber zum nechſten / da er den Edlen vnd Veſten Pꝛethwitz 
durch Bunds recht von jr begert hat / als defi wirt fic leichtlich 
ermeſſen kündẽ / was er gegen jr willens vnd ſinnes fey. Dent 
es verdꝛeuſt mich ſchier zuſagẽ auß ws vrſach er de Pꝛethwitz 
begert habt. Nemlich dieweil ers allein hindert / das zwiſchen 
me (dem Tuͤrcken) vnd E. M. kein beſtendiger frid mög auff 
gericht werden / warumb aber das? Eben darumb / ſagt er / 
das er dis Moſcouiter ſo auf Reuſſen mit eim groſſen raub 
beim zogen / bey Ocacouen geſchlagen / den raub ſampt ſeinẽ 

dapffern kriegß volck mit fich heym gefürt hat. Furwar diß 
iſt ein ſchone herliche vrſach von welcher wegen der Bund ſolt 
zubꝛochen heiſſen. Vnnd dieweil er dennoch ſolches alles gar 
vnuerſchembt / vnd mit groſſem vbermuͤt / jm zu zuſtellen bes 
gert / iſts offentlich das Solymannus nie kein friden mit E. 
M. gemacht hat / ſondern nur durch den Bund des kriegs auff 
geſchoben / Gif das er fuͤglicher ort / vnd zeit Bette. Denn nach 
dem er yetz das Vngerland beſitzt / vnd die Teutſchen darauß 
vertreibt / ſo erdicht er vrſach vnd ſchuld wie er kan vnd mag / 
das alſo ein yeder leichtlich kundt ermeſſen / das er Beyde mit 
that vnd rath vorlang her mit E. M. ein krieg gefuͤrt hab / 
yetz aber erſt den ſelbigen durch die Botſchafftẽ laß verkündi⸗ 
gen. Defi was wollen dieſe wor anderft! GCDAFF das 
mir der raub zugeſtelt werde. Warum das? Darumb / ob fie 
gleich woll durch Bundßrecht dein iſt / ſo iſt ſie dennoch durch 
die falſche Trew recht mein. DE N Pretuitz ſchaff ab von 
meinen grentzen. Warumbedenn er iſt zubeſchwerlich / vn ein 
groſſe hinderung / das ich mich der Walachen vnd Moſcoui⸗ 
ter nach meinem willen gegen dir nicht gebꝛauchen kan. Sol⸗ 
ches würd er eygentlich antwoꝛtẽ ſo er die warheit reden wolt. 
Vber das ſind auch die red zuermeſſen / ſo allenthalben von 
ſeinen leuthen (fo mans anderſt redt nennen ſoll / die groſſen 
Aſiatiſchen dienſtſew) auß gebꝛeidt ſind / welcher E. M. bot 
ſchafften in ein ſchendtlichs laſter auffgerupfft haben / das be⸗ 
ſchnittere menſchẽ Tattern in E. M. gefengniſſen gehalten 
werdẽ / Deßgleichen auch hat man Polniſch kriegßleut in der 
Teutſchen leger vor Peſt geſehen. Solches werd alſo nit hin 
gehen / vnd dergleichen vil meh: fo ſie allenthalben auß gebẽ / 
welches alles E. M. newlich iff angezeigt vnd verkündt wore 
den. Was nu ſolches anders bedeute / denn E. M.reichs vere 
derben / kan ich nit ſpuͤren. Vnd die weil nu Solymannus ſol⸗ 
ches E. M. Reich an allen oꝛten mit liſten vmbgeben / auch 
all fein fin daher wendet / vñ in weder trew noch e 
weder 


weder gerechtigkeit noch heydniſche gewonheit anfechten / 
Sonder in gegen wurff in alle vmbſt end hieher treyben / als 
da ſein / die beſte füglichkeit zum krieg / die freuntfi chafft vnnd 
hinderſaſſen der Teuſchen / vnd welches das groͤſt iſt / E. M. 
Sons gemahel / durch welche er merckt das die Poln ein ewi⸗ 
gen Bund mit den Teutſchen auffgericht haben / Solches / fa 
ge ich / weil ers merckt / vnd voꝛ augen ſicht / wunſcht noch be⸗ 
gert er anders / denn das er von ſtund ſo ſchnell er mag / das 
land Poln vberfalle / gegen welchen er der geſtalt entbꝛendt 
iſt / das er auch wider fein willen herauß ſchuͤtt / alles fo er lang 
wider E. N. zuhandlen gedacht hat / welche auch E. M. wi⸗ 
der in ſebꝛ dienſtlich ſein / vnd fie fürſichtig machen / damit fie 
nicht vngeruͤſtet wider jn ſo er kumpt gefunden werde. 

Die weil nu dem allen alſo (wie geſagt) iſt / was hinderts 
denne das E. M. jres vaters / vnd ewers vaters / vnd in fons 
derheit jrer ſel bs tugent nit ingedenckt ſein / vñ ſich auffrichte 
mit gewaltiger hand (welche mit vilen Aſiatiſchen triumphẽ 
hochgeziert iſt) jrem vnd jres reichs feind zubegegnẽ. Damit 
ſie den Tuͤrckiſchen grim̃ von dem ſelben abwende / vnnd jme 
den ſelbẽ weg / welcher voꝛher ins land Poln lang verſchloſſen 
geweſen iſt / mit jrer manheit vnnd tugent wider verſchlieſſer 
Es ſicht ja E. M. mit was geferligheiten ſie vmbgehen / vnd 
wie ſichs an allen orten zum fall neiget / Deñ hie ligen vns die 
Moſcouiter auff dem halß / am andern ort iſt die Walachey 
verloꝛn / am dritten haben wir kein zuflucht mehr zum landt 
Vngern / ſondern auß dem ſelben ein offnen krieg zuwarten. 
Das alſo die jenigen / ſo zuvor E. M. mit Trew vnd Freunt⸗ 
ſchafft verwandt geweſen / yetzund dem Tuͤrcken zu hylff wi⸗ 
der E. M. geweſt ſein / Welche doch hertzlich beweinen / 
das ſie durch nachleſſigkeit der Chꝛiſten dahin getriben ſeind / 
wehꝛ vñ waffen zunemẽ / mit welchen fie jre Bruder die Doln . 
vm bſtuͤrtzen / vnd den Chꝛiſtlichen glauben / den fie mit jhrem 
blůt im Vngerland bedeckt haben / auch jm land Polu auß⸗ 

rotten ſolten / welches alles suverbiingenjnen wider dic Teut 
ſchen / ſo nu mit vil ſchlachten von Tuͤrcken muͤdt worden we⸗ 
ren / noch die hoffnung des kriegs ins Teutſchland zuwenden 
fie hindert. Das wir alſo negſt Got all vnſer hoffnũg fo noch 
vbꝛig allein auff E. N. zuſetzen haben. Denn was wolt vns 
durchleuchtigſter Roͤnig in fouil gefehrligkeitẽ / mit welchen 
wir vmbgeben / erhalten künden / ſo wir E. M. weißheit be⸗ 
raubt werden? Deñ wir vil mehꝛ durch die ſelben E. M. weiß 
heit bißher beſtanden ſein / deñ durch vnſer wehr vñ waffen / 
alfo das wir dieweil Gott ſolche hohe gaben E. M. reichlich 
mic getheylt hat / diſe gantze zeit fo E. M. regirt / nie kein auff 
lauff gehindert / noch keine gewalt des feinds uns obgeſiget 
hat · Sondern nach dem wir daheim durch E. M. weißheit 
ſtill / vnd auß wendig durch jre waffen ſicher / ſein wir biß zu di 
ſem E. M. hoͤchſtem alter vnbeſchedigt erhalten woꝛden. 
Ich bit durchleuchtigſter König E. M. wolle nur ein klei⸗ 
nes mit mir betrachten / was geſtalt vñ lauff beide jres alters 
vnd reichs bißhieher geweſen ſein / wie wanckelmuͤtig / zwey⸗ 
felhafftig vnd aller geferligkeit vol. Diß iſt nu das ſechs vnd⸗ 
ſibentzigſt jar E. N. alters / die halbẽ zeit hatſte regiert. Was 
iſt nu für zeit in diſem geweſen / welche nit klerlich anzeige / dz 
E. N. auß ſonderlichem rath Gottes den Poln zum Roͤnig 
gegeben ſey! Denn dieweil durch zwey ſtuck fürnemlich alle 
Reich / vit Koͤnigliche ſchetze erhalten werden / nemlich durch 
Gluckſeligkeit / welche auß Goͤtlichem willen herfleußt / vnnd 
fürſichtigkeit / welche durch anregung vnd vbung rechtmeſſi⸗ 
ger vernunfft bekummen wirdt · Wie wol aber dife geringer 
iſt / denn die voꝛige / ſo iſt ſie dennoch höher zuachten / denn alle 
andere guͤter ſo dem menſchen gegeben werden moͤgen. Vñ 
wie hoͤher diſe beide ſtuck in menſchlichem leben ſein / ye ſeltza 
mer werden ſie einem allein von Got gegeben. Deñ was hat 
E. M.bruͤder Johan Albrecht an der hoͤchſten weißheit ges 
mangelt? dennoch iſt nie keiner vnglückſeliger erfundẽ. Dare 
gegen 


gegen aber wer iſt gluckſeliger geweſen im gantzen land Poln / 
denn Boleſlaus ? diſer ob er gleichwol von wegen der dapfern 
thaten kuͤn geſpꝛochen würd / iſt er dennoch nit allein vnfür⸗ 
ſichtig / ſonder auch ein entwichter mẽſch geweſen / das er auch 
in ſolche ſchand vnd laſter fiel / daruor vns yer allen grawſet. 
Di wie nu Johan Albꝛecht / das jenige fo weißlich fürgeno- 

men zuvolfuͤren durchs gluck gehindert wurd / alſo hat auch 
Boleſlaus / als er ſich durch gluckliche wolfart zu hoch erhůb / 
das reich ehe verloꝛn / denn er feiner begirde weft maß zuſetzẽ. 

E. m. aber iſt diſen in beiden ſtucken vngleich / denn fie hat 

ſolche dapffere thaten begangen / als zuvor wenig oder gar 

keiner im land Poln geuͤbt haben. Vit hat doch das gluck nie 
mehr geſchafft denn E. M. weißheit auß gericht hat. Seinte⸗ 

mal alle thaten wie ſie oꝛdentlich vnnd weißlich angefangen 

wurden / alſo jren außgang genummen haben. Denn E. M. 

nit jr Reich am groſſen niehꝛ / oder jre Ehr am hymel enden 

hat woͤllen ( wie der Poet ſpꝛicht ) Sonder mit frid / eynigkeit / 

vnd ruͤhe das ſelbe erhalte. Alſo hat fie jr den weg zum himel 

nit mit thaten der erſchlagnen coꝛper gemacht / ſonder mit er⸗ 

haltung der Religion / wolfart vnd freyheit der jenigen / von 

welcher wegen well ſie ſouil vnd ſo dapffere krieg gefuͤrt / ſie an 

derſt nie geſehen worden iſt in ſtreit außziehen / fie weren dei 

das mit dem fig wider kummen / Vnd in diſem allem wie die 

fürſichtigkeit dem gluck nichts wiche / ſo vermoͤchte auch die 

gluckliche wol fart nichts E. M. můt zuerheben. Welche meſ⸗ 
ſigkeit mit nichten het kunden gehalten werdẽ / wo E. M. nit 

derhalßen krieg gefuͤrt / des ſinnes / vnnd gemuͤts geweſen we- 

re / das ſie nit jr / ſonder Chꝛiſti reich / nit jre fonder Got des als 

lerhoͤchſten Ehre ſuchete vnd big an hymel erhuͤbe. Daher 

kam es das E. M. bey allen ſolchen thaten fo ſie daheim weiß 

lich / vnd dauſſen glucklich begangen hat / kein ſonderlich rum 

noch lob begeret / Denn allein den gemeinen / nemlich das ſie 

die Religion erhalten hette. Das alſo E. M. nicht allein e 
en 


den Chuſtlichſtẽ Kinia gehalten / ſonder auch der aller Chꝛiſt 
lichſt mag billig genent werdenn. Welchen hohen trefflichen 
namen ſie nit mit woꝛten ſondern mit thaten / nit mit freyhei⸗ 
ten / ſondern mit waffen zu wegen bracht / vnnd erlangt har / 
auch vil mehꝛ der aller Chriſtlichſt woͤllen ſein / denn genent 
werde. Damit ſie nit in gleiche laſter möchte erfunden werdẽ / 
(ſo ſie nichts ſolchem namen gemäß an jr hette) in welchẽ die 
jenigen ſtecken / welcher waffen vnd fig nit zu gemeiner Chri- 
ſtenheit nutz vnd e EN luſt vnd begird 
furderung geneygt ſein. Welche auch ſolchen namen (der al⸗ 
ler Chꝛiſtlichſt) zu der Chꝛiſten verderben / vnnd zu aufrots 
tung vnſers Herꝛn Chꝛiſti gebꝛauchen / die ſelben weñ ſie thun 
wolten das fren namen wol anſtuͤnde / wurden fie Keyſer Ca 
rolum nimmer mehꝛ hindern / das er der gedꝛengte Chꝛiſten⸗ 
heit zu hylff keme / noch ſich wider die Chꝛiſten mit den Tuͤrckẽ 
verbunden haben. Welche Chꝛiſten / dieweil fie E. M. allent⸗ 
halben durchs ſchwerdt fallen ſicht / in wem wolten wir nu an 
derm deñ bey E. M. Durchleuchtigſter Künig hylff of hoff 
nung haben / oder zu wem follen wir fliehẽ / wen ſollen wir an⸗ 
ruͤffen denn E. N: Denn was möchten nit allein wir / ſonder 
auch dif gantze reich fur heil habe / wo E. M.nit thettes Dice 
weil aber ſolches reich E. M. biß auff diſen tag mit vilen vnd 
manigfeltigen jhres leibs geferligbeiten erhalten hat / bitten 
wir vntherthenigklich fie walle ons yetz in dem letzten lauff 
jres alters auch nit verlaſſen. Deñ we har E. M. dz land Poln 
mit fo heiligen vnd ehꝛlichen ſatzungen zugerichtt wem hat fie 
diſes weite reich bereitet t wem will fie dif alles verlaffe: Irem 
Sont welchem feine jugent vnd des Solymanni nachbaur⸗ 
ſchafr ein vngewiß reich macht. Qder wile fies one verlaffen? 
die wir yers fur foꝛcht zweyffelen / vnd fur ſoꝛgen verſchmach⸗ 
tentoder vileicht der obrigen Chꝛiſtenheit? diß ſicht E. M. 
durch einheimiſche krieg in ſich ſelbs zu boden gehenn? Go 
muͤß nun dem Solymanno bereit ſein / denn ſouſt iſt 21755 
vbrigs. 


vbrigs. G der groffen hartſal / vnd der vergeblichen hoffnũg 
fo wir gehabt haßen. der vnnutzen ſorg vnd angſt E. M. 
eintemal es dahin reichen ſoll / das der grewlich Tyrañ So⸗ 
lymannus E. M. Reich / Recht vñ geſetz von jr geoꝛdnet / Ge 
brauch vit Religion Jeſu Chuiſt / oon jt erbalten/oberweltigé 
vnd außleſchẽ ſoll / auff das er in Poln des Machomets reich 
an rychte / vnd die gotloſen Baſſa vi Tuͤrckiſchen ſew / die kir⸗ 
chen beraube / die Altar zerreiß / der alten begrebnuß zerſtoͤꝛe / 
die kinder vor der elter augen / die weiber vor fren eygenẽ mane 
nen ſchende / vnnd grewlich on alles erbarmen / alle hab vnnd 
guter zerrutten / vnd darzu auch den Polniſchen namen ſampt 
dem geſchlecht außrotte vnnd vertilge. Vnnd endtlich (wie 
wirs denn geſehen haben da er Strigon eingenum̃en hat) al 
le Poln zu todtſchlage / das die pferd biß zum knie im blút wa 
ten / alles land feine Machomet heilige / in welche land gere⸗ 
girt / Chꝛiſtum geehrt / vnnd begraben ſein alle E. M. vorel⸗ 
tern / Die ſelben allen ſo ſie mit einer ſtim reden moͤchten / wur 
den ſie nichts anders ſagen denn diß: Konig Sigmund wir 
haben vorseiten in diſem land / in welchem yetz du regirſt / vit 
weil wir ſolches mit vnſern waffen erhalten / vnd dir vberge⸗ 
ben / haben wir vns nichts beſoꝛgt / das etwo des Tuͤrcken ges 
walt / welches vbermaß auß zurotten wir dir befolhen vit vber 
geben haben / diſem reich ſchaden ſolt / denn es kan kein grim⸗ 
miger denn Amurathes / noch kein mechtiger denn Machu⸗ 
metes / noch kein trewloſerer feind defi Baiafetes nach vnſerm 
abſterben diſem reich widerfaren. Welche dennoch alle gedꝛun 
gen woꝛden ſind von vns friden zubegeren / vnd mit der hoff⸗ 
nung ſind wir in diſem land begrabẽ / Hie habẽ wir vnſer ge⸗ 
dechtnus / vnſer begrebnus / vnd zeugnus vnſerer tugend vnd 
dapffern thaten vns auff zu richten befolhen / welches alles vn 
ker dem ſchutz vnnd ſchirm deiner wehꝛlichen hand ſolt ſicher 
ſein. Nu ſichſt du aber das ſolches alles wider vnſer hoffnung 
bewegt wirdt / allein fur foꝛcht des zukünfftigen Solimannt / 

Derfelbig wirt nu yetzunder da ſein / vnd an vns todten feiner 
vorfaren todt rechen / grewlich vnd Tyranniſch wider die Al⸗ 
tar / vnd vns begrabnen wuͤten / diſen herlichen raub / vnd diſe 
herliche Triumph zeichen / welche wir in vnſerem leben dem 
Tuͤrcken genummen vnd abgeſchlagen / mit welchen wir alle 
vnſers reichs Tempel vnd gebew geziert haben / wird er bine 
weg nenen / vnnd ſampt vnſerm gebein vertilgen werden. 
Damit nu ſolches nit geſchehe / iſts Koͤnig Sigmund in ſon⸗ 

derheit zuverhuͤten befolhen / Vnd auffs aller fleyſſigſt sube- 
trachten / wie du diſes alles ſo wir auffs herlichſt hinder vns 

verlaſſen haben / welches du auch in Tempeln / Ratheuſern / 
vnd im gantzen Reich ſichſt / mit deiner macht / tugent vnnd 
krefften erhalteſt. Vnd auch die heiligen gebreuch vnd Reli- 

gion vnſers ſeligmachers / welche wir ſelbs auffs andechtigſt 

geehret vnd gehalten / euch vnd vnſern nachkumen befolben 

haben / mit allen trewen beſchirmeſt. Vñ entlich befelhen wir 

dir / diſe Poln / welche wir voꝛzeyten beſchutzt / diſes vaterland 

fur welches wir vil bluͤts vergoſſen vii diſe vnſere begrebnus 

in welchen wir yetz ruͤhen. Denn du Koͤnig Sigmund kanſt 
der Poln freyheit woll erhalten. Denn du allein mit allen de- 
nen tugenden Begaßt biſt / welche wir einzelich allein gehabt 
haben. Denn vnſer keyner mit weyßheit vber dich gewe⸗ 
ſen iſt / auch keiner mit dem gluck dir für zu ziehen / vnd wenig 
vnter vns ſind dir mit den thaten zuvergleichen. Derhalben 
heben wir demuͤtigklich vnſere hend auff zu dir / vñ wir ſo ver⸗ 
ſtoꝛben ſind biten von dir / das du mit deinen hohen guͤtern / 
diſe drey zugleich beſchirmeſt. Erſtlich der deinen freyheyten / 
hernach deine wolfart / vñ zum letztẽ vnſer ruͤhe. Damit du in 
diſem freyen lande ſicher regieren / vnnd wir ſicher ruͤhen muͤ— 
gen. So alle / wie ich geſagt hab MN. voreltern / mit einhelli 
chem mund reden ſolten / wurden ſie ſich der redt gebꝛauchen / 
Dieweil fie aber ſolches nit kunden / fo befehlen fie alfo todte 
E. M. diſes regiment / diſes vaterland vñ dife dica 
welcher 


welcher aller wolfart vetzund in groſſem zweyffel fein E. M. 
vor augen ſehen. Denn wir haben hie nit mit den Tartarn 
vmb das land Reuſſen 50 kriegen / die nur des raubs nit des 
Reichs begeren. Noch mit den Moſcouitern vm̃ die Littaw / 
mit welchen E. NM. nach allem jrem willen kriegẽ mag. Noch 
vmb das land Preuſſen mit den Teutſchen / welche E. M. ge 
leich ſo ſehr lieben wenn ſie vnter / als ſie die ſelben foͤrchten 
wenn ſie obligen Sondern wir haben zu handlen mit dem al 
ler bitterſten vñ hefftigſten / ich darff jn kein feind nennen / deñ 
der wats tft jm zugering / ſondern mit DE trewloſen eidbꝛecher / 
verechter der bündnus / verwuͤſter alles menſchlichen rechten / 
ſchaden vnd verderbung alles des ſo vnter den menſchen hey 
lig / ehrlich vnd billig gehalten wirt. Der auch nit ein einigen 
theyl vom land Poln / nit der leut / nit das reich noch herſchaft 
in gutem ſtand zubekummen begert / Sonder alſo / das nit 
ein zeychen / nit ein blúts tropff / noch namen der Poln mehr 
vbꝛigs fey. Dif allein wunſcht er / das begert er / darnach dẽckt 
er / das er hieher die Tuͤrcken ſetze / vnd dife Tempel dem Ma⸗ 
chomet heilige / diſe Stette / diſe felder / diſe flecken mit haras 
cenen beſetze / Damit er von hinnen ſicher reyſen möge wohin 
er woͤlle / vnd bekriegen wer jm dar zu gefellig iff. Vnnd fo nu 
E. M. ſich jme nit entgegen ferst/ vnnd mit dem erſten wider 
jn außzeucht / was will fie jrem Son fur hoffnung / vns / vnnd 
jr ſelbs fur troſt laſſenꝰ wo mit will fie ir alter erquicken? wel⸗ 
cher Got vermeint E. M. der jr werde zu hylff kummen / weñ 
ſie ſich ſelbs verleſt : ſelbſt veracht vnd hinwurffte Die weil ¡Ge 
reich noch bey wirden / jre ſchetze noch vnuerſert / vñ radſchla⸗ 
gens rechte zeit iſt. Es ſicht ja E. M. dz der Bund nichts gilt / 
vñ merckt mit was groſſem grim vnd zom er wider dif land 
bewegt iſt / vñ merckt nit das den Tuͤrcken der weg durch Vn 
gern hieher offen ſtehet vernimpt auch nit wie Solymannus 
durch die Walachey ins land Poln eylete nimpt nit zuhertzen 
was er in Griechenland / Krabaten / Dalmatien / vnd in Vn⸗ 

gern gehandelt hat? Erſchꝛeckt fie nit ob demẽ ſicht ſie ſich nit 
fur? Oder fie gedẽckt vileicht / ſie werde durch den Bund gehal 
ten / das fie wider jn nit kriegen duͤrffe. O vns bartfeligen leu: 
then / Seitemal wir anders nit haben moͤgen verderben / deñ 
durch den auffgerichtẽ bund / Oder hat Solymañus in Polit 
nir regieren mögen / es hette im denn zuvor vnſer Religion 
den weg dahin geoffnet? Glaubt auch E. M. das etwas an- 
ders diſem trewloſen menſchen (fo vnter allen fo geboꝛn ſindt / 
den weder trew / glaub / eid / ſcham / noch Gottes foꝛcht von ſei 
nen boͤſen furgenum̃en thaten je abgeſchꝛeckt haben) je für⸗ 
derlichen geweſen ſey / denn bundnußemeyneide oud? betrug? 
vñ in Summa allerley falſch vnd vntrewr welches alles ware 
zeugen ſein. Guechenland / welches er mit betrug vñ meineid 
vnter ſein herſchafft gebꝛacht hat / die Walachey welche er E. 
M. als ſie mit einander in bundnuß vñ freund warẽ hat abge 
drungen. Das Vngerland in welches verwuͤſtung er offent- 
lich bezeuget hat / das er weder Gott / noch Goͤtlich gewalt / 
durch welche alle ding erhalten werden / furchte / Denn was 
hat er doch fur buͤbenſtuck geſpart / da er Soleus zerſtoͤꝛt? wel 
chen Got hat er nit beleidigt da er Strigon eingenum̃en hat? 
welche krafft Gottes / welche Religion / welche Trew hat er 
nit veracht noch zerbꝛochen / als er Stuͤlweiſſenburg begeret? 
Deñ es kein ding weder in himel noch erden geweſen / bey wel 
chem er nit geſchworn bette / weil er diſe ort eynnann / das er 
entlich an der auffgebũg ſich ſettigẽ / die buͤrger wohin fie wol⸗ 
ten / ziehen wolt laſſen. Vñ hat auch ſolches zuhalten bey dem 
Thron feines reichs geſchwoꝛn. Da ſehe nu E. M. zu / wie er 
ſolche zuſag vnd trew gehalten habe. Denn als bald er Stri⸗ 
gon eingenummen / vnnd die elenden buͤrger daſelbs vber die 
Donau ziehen laſſen / hat er von ſtund geordnet etliche / wel⸗ 
che den armen fluchtigen verjagen nacheilten / vnd den ſelben 
gantzẽ hauffen / der fonft vnglucks genug gehabt hette / auffs 
grewlichſt vmbgebꝛacht haben. Vermeiner nu E. M. das fie 

etwo ein redlichen Bund mit eim ſolchen man haben kuͤnder 
oder wird fie ſich auff feine trew verlaſſen duͤrffent oder wirdt 
fie fic die verkerten Bunds Religion hindern laſſen / das fie 
ein ſolchen ſchendtlichen vnd trewloſen feind nit von jrem oí 
der jren hals treibe? Welcher doch fo gantz vnd gar alles men 
ſchlichen ſinnes beraubt / vnd aller billigkeit ſo vnwiſſent iſt ⸗ 
das er gentzlich vermeint / trew / vnd gelaub / bundnuß vnnd 
eydapflicht find nur darzu erdacht / dz er ſich der ſelben nach all 
ſeim mütwillen zum ſchaden vnd verderben menſchliches ger 
ſchlechts gebrauchen möge. Denn dieweil aller andere fig vnd 
victoꝛilſo ſie haben möchten) durch bundnus auffgehebt vnd 
geendt werden / ſo fahen fic ſich hie erſt bey diſem an / alfo das 
er ſunſt nichts gewinne kundre / er machte jm den durch bund 
nu; ein weg sum fig. Vñ wiewol er von natur zu ſolcher treu 
loſen art geneigt / vnd gebom iſt / ſo ſterckt jn dennoch des Ma 
chonicts geſetz nit wenig in ſolcher art zubeharren. Welches 
leret / es fey nit allein kein funde einen Chriften vmbzubꝛingẽ / 


ſunder die ſelben auff was weiß es geſchehen moͤge zu betrie⸗ 
gen / vnd auß dem weg raumen / ſey den Tuͤrcken ein koͤſtlicher 
Gots dienſt. Vnnd nach diſem geſetz mag er Solymannus 
wol der groß genennet werden / Vñ durch diſes wirdt er auch 
fur ein erſchꝛocklichen Sigman gehalten / weil E. M. durch 
den auffgerichten bund jr nichts zu zemmen / er aber dargegen 
jm alles frey vnd offen zuthun ſein vermeint. Das er ſich al⸗ 
fo aller füͤglicheit wider E. M. zuhandlen / welche ſicher vnnd 
in der meinung ohn gefahr iſt / braucher / weil er ſich nit beſor 
get / das etwo E. M. ſo fie (chon von jm beleidigt wurdt / ſme 
derhalben etwas widerwertigs zufüget / dieweil er alle E. M. 
furnemen / vnd allen jren gewalt mit aller betrüglicheit) mit 
bund vnd meineidt auffſetzet / vnd verhindert / alſo das er ni⸗ 
chts mehr vbrigs E. MN. gelaffen hat / durch welches fie nicht 
fur jhm ſicher ſein / denn allein diſe eynige warnung / das ſie 
jme furbaß keinen glauben / auch in dem geringſten nit gebẽ. 

Derhalben weil nu E. M. offentlich vor augen ſicht / vnd er⸗ 
farn hat alles thůn / mit welche Solymannus biſſher durch 
betriegung iff obgelegen / was iſt nu! Darumb E. M. alſo 
muͤſſig des Tyrannen hie beytter? oder was hinderts / das fie 
nit Got zuhylff nimpr / vnd alle ſeine heimliche duck / welche 
er E. M. vnnd dem gantzen Polniſchen namen zubeweiſen 
voꝛhat / mit allem fleyß / mit aller embſigkeit vnd eyle entge⸗ 
het / die ſelben abwend vnd zuboden ſchlegt? a 

Vnnd ſoll hie E. M. gentzlich hoffen / der almechtig Got 
werde jr in ſolchem zu verbringen trewlich beyſtandt thun / 
Denn dieweil er feinen glauben / ſeine trew vnnd eydt / erſtlich 
mit meineid / vnd hernach mit allerley duckiſchen liſten zerſtoͤ⸗ 
ret / wirdts jm nit ſo vngeſtrafft hingehn / Sonder eben der 
ſelbig Got / welches Religion / oꝛdnung vnd firten E. M. ver 
thetigt / wirdt fur fie ſtreiten / vnnd nit zu geben das zu gleich 
mit dem ſo E. M. reich vntergieng / auch ſein reich in diſem 
menſchlichen leben auß getilgt werde. Vit der Got ruͤfft auch 
E. M. mit klarer ſtim diſen krieg anzuſagen / vnd auffſſich zu⸗ 
nemen / weil aller voͤlcker einhellig lim in ſolcher fahr vor ana 
gen ſein verkundigt. Deñ Got pfleget anderſt nit mit vns zu 
reden / deñ durch ſolches gemeines der leuch ſagen / vñ gemum 
mel / vnd gibt kein ander zeichen / welche vns koͤn machen fols 
len / denn ſolche fuͤglicheit / beider zeit vnd ſtet / welche fo ſie ge 
ſchickt vnd fuͤglich ſein das zubekum men ſo wir begeren / das 
on zweyffel denn er wol eben das fo wir woͤllen / vnd furhabẽ / 
Denn wer hat yetz die Teutſchen wider die Tuͤrcken auffge⸗ 
weckt? Die Walachen E. M. trew anzuruͤffen getriben? 
oder die Poln diſen Tuͤrcken krieg von E. M. einbſich zubege 
ren / vnd herauß zu noͤten beredt! Niemands anderft / glaubt 
ſicherlich durchleuchtigſter TRénig / denn die ſelbe Goͤtliche 
krafft / hat diſes den Poln in ſin geben / das ſie das glentzend 
gegenwertig vngluck mit gewerter hand von jnen treiben / vñ 
die Teutſchẽ gereitzt / das ſie dem land Poln ſo ſonſt zu ſcheit⸗ 

rern gieng / zu hyl ff kummen / vñ die Walachen getriben / dar 
fie vil lieber vnter E. M. einem Chꝛiſtlichen Fuͤrſten / denn 
vnter dem Machometiſchen Tyrannen fein wollen / auff das / 
oor Tuͤrck doꝛt her von den Walachen / jenes oꝛts von den 
eutſchen / hiein von den Poln in Vngern verſchloſſen ge⸗ 
halten wurdt / entlich Got der recher der Machometiſchen 
vntreu / der beſchutzer feiner Religion / vñ verthetiger E. M. 
Koͤnigreichs / ſelbs dagegenwertig were / vnnd die verdiente 
ſtraff feiner trewloſigbeit von jme foꝛderte / mit welcher er fos 
vil voͤlcker vnd Nation vnterſich gebꝛacht / mit welcher er das 
reich Chꝛiſti alſo geringert / mit welcher er alles was heilig vñ 
redlich unter den leutẽ geweſt / außgedilgt hat. Entlich durch 
leuchtichſter Roͤnig / diſe groſſe einheligkeit ſouil vnd fo groſ⸗ 
fer volcker iff nit durch menſchlichen radt / noch on ſonderliche 
furſehung vnd ſchickung Gottes entſtanden / in welcher (ein 
helligkeit) er gegenwertig iff vnd offentlich E. N. mit klaren 
worten voꝛſagt / wem fie volgẽ / was fie verhuͤten / vn warauff 
ſie achtung haben ſoll / in ſolchen offentlichen des Solymanni 
ducken vnd liſten. Er warnet aber nit allein E. M. durch fo 
vil voͤlcker mund vor diſen vnfellẽ / Sonder vereinigt jr auch 
die vmbligenden voͤlcker / mit welchen ſie grentzen / vñ gleiche 
fahr leyden / vnd auch nit die allein ſonder auch die jenigẽ / wel 
che ob ſie gleich wol fern von damen wonen / dennoch durch 
den Chꝛiſtlichen namen vns nahend ſein / wie deñ die Tugent 
hafften vnd getrewen Hiſpanier fein / vnd mit denſelben / cts 
wo der gane welt obſiger / Die wolten dir alle frey willig von 
fic) ſelbs / als die dapffern vnd ſtreitparn helden / durch anregẽ 
KReyſer Caroln E. M. hilff / zu beſchutzen die gemeinen der 
Chꝛiſtenheit freyheit / anbieten. Ich meldet hie auch die Franz 
Zoſen / wo fie nit jrer väter tugent vergeſſen hetten / vnnd alle 
Keifer Karls furnemen wider die Tuͤrckẽ mit gethanen fleiß 
hinderten. Vnd ob wir gleich diſe außlaſſen / ſo ſicht dennoch 
E, M. wz voͤlcker jr Got der Derr freywillig zugeſtellet in 
welche 


welche er alle dar zu berůffen hat / das gleich als ein gemeynes 
fewr zu leſchen / E. M. reich zu ſchutzen auff ſein. Vnd fo fol- 
ches anderer zeit geſchehe / zu welcher vileicht E. MN. keyne 
gefahꝛ nahe were / ſo möchte jemandt wenen / er begebe ſich nit 
auß Gottes ſchickung / fonder ohn gefehr. Nun aber niemãd 

anderm groͤſſere fahr auß Vngern den E. M. gedroet wird / 

ond der Solymannus mit aller ſeyner macht / hieher ſich wen 

det / vnnd der feind durch keine trew mag gehalten werden / 

noch jemand jm wehren das er nit ſchnel hieherein fall / it diß 

allein vbrig durchleuchtigſter Koͤnig / das E. M. in allen jren 

ſachen vnd reichen hoͤchſter fahꝛ die wolthat Gottes erkenne / 

durch welche er E. N. vnd das jre zu beſchutzen vaſt den gan⸗ 

tzen erdboden zuhelffen auffgeweckt hat. 

Vnd wohin will nu E. N. diſes furnemen anders deuten / 
das dabey jr in jrem lande / vnd hoffe entſpꝛungen iſt? Da alle 
menſchen aller ſtende Jung vnd alt / ſouil jr nur ſeind von E. 
M. diſen krieg fordern / bitten / vnd mit thꝛenen flehen vino 
hertzlich begeren / das fie E. M. durch den Tuͤrckiſchen bund 
wöllaffen zuſcheittern gehn / noch in ws andern / deñ in wehr⸗ 
licher hand / ſpieß vnd waffen / jres reiches heils hoffnung ha 
ben / vnter denen ſind am foꝛderſten bereit die Polniſche ritter 
ſchafft / der Todt vnd ſchꝛecken der Tuͤrcken vnd aller Sarace 
nẽ / welche alle des muͤts ſein / das ſie / ob ſchon E. M. der hilff 
aller / von welcher ſetz geſagt / entſetzt were / dennoch mit Got 
tes huͤlff / vnd E. M. foꝛgang / an menge vnd kriegßruſtung 
ſich gnůgſam bereit zu fein vermeinen / alle Tuͤrckiſche macht 
zu zerſtoͤꝛen vnnd bꝛechen. Welche auch yetzund / nach dem fie 
zuvor vilmals swyfpaltig geweſen / durch diſe einige vrſach / 
als durch ein gemeins vngluck dermaſſen vereinet ſein / dz ſo 
lang Poln geſtanden keine zeit je geweſen iſt / in welcher ſie der 
maſſen alle fo eben eines fins vnd begerens weren. Alſo das 
fie auch nur allein diſes beſchluß hoffen des gehalten Land⸗ 
lags zu Pioꝛkoui / das jnen / ſo vo Solymanno durch falſche 

trew betrogen / vnd in folche fahr vnd foꝛcht gebracht fein / jr 
vnd jrer beyder weib vnd kinder / wolfart vnnd freyheit / mit 
dem ſchwerdt zu ſuchen vino erhalten / von E. M. muͤg gee 
gund werden. Di iff diſer fin nit allein bey der dapffern lobe 
lichen Ritterſchafft / denn auch der allerhoͤchſte ſtand / der wir 
digen Pꝛieſterſchafft / ſich in gleichem furnemen vnd fleyß er⸗ 
zeiget. Denn nachdem fie febrer / das die Religion Chꝛiſti in 
der groͤſten fahr ſtecket / widern fie ſich auff deren ding keines 
zu diſem krieg darzu ſtreckẽ / welche vnſere voꝛfarn zu erſtattẽ 
mancherley zufall des Reichs in den allerheiligſten orten ha⸗ 
ben verwaren laſſen. Den es iff ohn zweyffel E. M. bekant / 
die red fo der Erwirdig Der Petrus Garauthi oͤberſter Bi- 
ſchoff newlich in de Landtag zu Sredin gerbhon hat / mit grof 
fem zuſtimmen vnd frolocken der gantzen Ritterfchafft. Da 
er durch vil vnd mancherley exempel / auffs aller fleiffigft die 
itterſchafft vermanet / das ſich nichts beſſer zůmmen wolt / 
deñ das man alle ding hindan ſetze / vñ allein auff diſen krieg 
allen fleiß wende / in welchem allein alle diſes Reichs wolfart 
ſtehe. Vnd zu ſolchem krieg folten nit allein jene gúter / fo ein 
jeder fur ſich ſelbs zu eygen hat / dargeſtreckt / Sondern auch 
alle die / ſo in allen kirchen fur die allerbeiligften gehalten wer⸗ 
den. Solche red hat meniglich fo woll gefallẽ / das yederman 
meinte ſie wer nit auß menſchlichem ſonder Goͤtlichen mund 
gangen / vnd ſie mit groſſem geſchꝛey lobeten / das ſie durch di 
fe güter fo Got zugeeygnet ſein / des Vaterlands wolfart wiz 
der erſtattet. Vnnd vber diſe ſein auch da beyde Burger vnnd 
Pawren mit allem jrem hauffen / auch die aller ermeſten / wel 
che alle durch foꝛcht der künfftigen knechrſchafft bewegt / 
ſre hend demuͤtigklich zu E. M. auffheben / vnnd derſelben jr 
leben / jr Vaterland / jr hauß vnd hoff / jre guͤter / weyber / bine 
der / vnd eltern zu ſchutzen befelchen. Bringen auch zu E. M. 
all ve guͤter / vnd Burgſchaft fo ſie haben / bieten auch jr eygen 
leib vnd leben suns (chug difes ie E. e 

ſelben zuhelffen / ſind fie alle mit gewerter hand bereit / vñ bite 
ten / das doch E. M. eins mals ſich auffmache / das fie de So⸗ 
lymanno fo yes hierein felt entgegen ziehe / vnnd ſich nit auff 
die falſchen trew / noch Bunds religion etwo verlaſſe / vnd ent 
lich das ſie nit durch die Tuͤrckiſchen trewleſſigkeit vns vnſer 
leben nemen laſſe / welches wir E. M. trew vnd tugent / in 
ſchutz / vnd ſchirm befolhen haben. 

So aber ja E. M. vns fo wir verderbẽ / den Bund ſo fie mit 
dem Tuͤrcken gemacht / furwerffen wolt / vnnd alſo ſagen / fie 
wurde gehindert / durch die trew fo fie jnse dem feind gegeben 
hat. So bitten wir / ſte wölle doch anfeBen wie vnbillich vnnd 
gar nit zu leiden ſey / das ſie das fur ein bund halte / welches 
doch der feind ſelbs Soly mannus fur nichtig ſchetzet. Denn 
die weil er fic) der ding vnterſtehet / vnd furnimpt wider E. 
M. welche diſem Reich ſchedtlich vii das end troen / wer wolt 
denn ſo toꝛicht ſein / das er diſes vil mehr fur ein Bund zwy⸗ 
ſchen euch ſetzte / denn fur geferbte hinderliſt? Denn wir follen 
die Bundnuß / nit auß den woꝛten / ſondey auß warhafftiger 
that / vñ gehaltener trew beyder / der Geſetz vi Bundspflich⸗ 
tungen ermeſſen. Deñ fo die jenigen Bundsgenoffen genend 
werden / welche gleiche trew im bund behaltẽ / vñ von welchẽ 
theil dieſelbig gepꝛochen / fur bundsbruchig vnd rrewloß ges 
ſchetzt wirdt / Wie will nu E. M. verthetigen das fie mit dem 
Golymanno ein bund habe / dieweil fie ſicht / das er jr an allen 
oꝛten begert / vnd zu wider iſt. d « 

Vnd dieweil in gemeinen hendlen die geding nichts geltẽ / 
ſie werden denn von beyden theylen zugleich gehalten / das al 
fo der ander nit weyter durch die ſelben gebunden iſt / wo ſie 
etwo in ein ſtuck von dem andern gebꝛochẽ fein. Was ſoll deft 
E. M. gedencken in diſer ſach / auff welcher jrs gangé Reichs 
wolfart gegrund iff? Welches je groſſer vnd mechtiger es iſt / 
je mehꝛ ſoll E. M. diſen zerſtoͤꝛlichen ſchedlichen bund (wel⸗ 
cher weder mit trew noch warheit verfaſt) nit fur ein 55 les 

ſonder fur Machometiſche betrieglicheit / dück / vnd hinderliſt 
achten / welche alle vnter diſem ſchoͤnen vnnd heiligen namen 
der bundnuß verborgen ligen. Vit dieweil er ſolche bundnuß 
allein zu E. M. verderbẽ brauchet / weren wir zumal toꝛicht / 
weñ wir vns durch ſolche falſche bunds Religion binden lieſ⸗ 
ſen / vnd alſo gefangen freywillig dem Solymanno ergeben. 
Welches er von gantzẽ hertzẽ begert / vñ wuͤnſcht nichts ſerers 
denn das eben E. M. des fins ſey / nẽlich das fie jn lieber zum 
freund / denn zum feind haben woͤlle / biß das er die Teutſchen 
gantz auß dem Vngerland vertilge / die vbermaß der Vn⸗ 
gern aufrauffe / vñ ſme den weg auß Vngern in Poln feſt ma 
che. Denn was wolt er doch anders antworten fo jn jemandt 
fragte: Hoͤr Solymanne warumb biſtu mit dem König Si 
gmund in bundnus? Darumb das ich alſo das land Vngern 
bequemlich hab einnemen woͤllen / was ſucheſtu denn weyter 
ſo du dir Vngern vnterwoꝛffen hetteſtenichts anders denn 
das land Poln. Welches voꝛzeiten mein Vranher / Groß va⸗ 
ter / vnd vater begert haben. Biſtu doch mit eidespflichtẽ dem 
König Sigmund verbunden / welche dir in keynen weg zu⸗ 
ſchwechen geburc noch recht iff? Mir / zwar geburt es alles / vñ 
ũſt alles recht / was Machonmet geboten hat / vnnd vnſer geſetz 
zuleſt. Welches mit beyde bundspflicht vnd trew als ein ſtri 
wider die Chriſten zupꝛauchen darlangt / damit ich fie alſol wo 
ſie ja nit anders moͤgen von mir vberweltigt werden) durch 
dife falſche vnd loſe namen (trew vii bundnuß) erhaſche / auß 
dem weg richte vnd zum Tenffel ſchlachte. 
So nu Solymannus ſolches ſelbs bekent / wer wolt denn 
ſolche trewloſigkeit / ſolche offentliche Meyneidt / ſolche groſſe 
bůbenſtuck / fur ein bund durffen beſtetigẽ ? Dieweil der feind 
ſelbs / der feind fag ich / E. M. namen vnd reichs Solyman⸗ 
nus / dem es vor allen andern am nutzeſten iſt / nicht darfflau⸗ 
gnen / oder wer wurdt vns alſo feind vnd geheſſig ſein moͤgẽ / 
der E. M. mit vergeblichen worten / hinter 5 gar nicht 


ij iſt / 


iſt / wolt aufhalten / das fle ich yetzundt nit furſehe / vnnd une 
armen verderbenden nit zuhylff temer vnd dieſelben bezwin⸗ 
gen / das ſie durch gedicht vñ falſche Religion verſtrickt dem 
Tuͤrcken das land Poln vBergebe Wer wolt doch entlich fo 
hindecliſtig vnd verkert ſein / der do / weil er ſehe das dem Tür 
cken alle ſach gegen E. M. offen vnd bereit ſein / E. M. die 
bundnuß / Religion / vnnd Tuͤrckiſche trew wolt fur werffene 
durch welche doch E. M. ſicht / den gantzen erdboden zu 
grund gehen. 

Jedoch find man jr / die in ſolcher foꝛcht / vnd gefahr E. M. 
reiches / vns alhie auch exempel entgegen ſtellen / Dieweil fie 
dargeben E. M. vaͤter Viadiflaus fey derhalben bey Varein 
vom Tuͤrcken geſchlagen woꝛden / das er die bundtnus dem 
Amuratho nit gehalten hab. Von welchem handel doch die 
allernerriſchten leuth ſolches allein furgeben / als der ſich bey 
vnſer vaͤter gedechtnus zutragen hat / in welchem auch Ale⸗ 
ander mein groß vater geweſen / der einn junger geſel auß 
Reuſſen zur ſelben Vareiniſchen ſchlacht gereyfer / vnnd 
als er ſich wie eim redlichen vnnd ſtreytbarn helden geburt / 
lang gewert / hat, er faſt alle feine diener vnd mitgenoſſen / fo 
er von Primiſl mit ſich außgefurt hette verloꝛn / vnd nach fei 
nem wider Eummen ſagt er (welches ich denn von meinem 
vater newlich gehoꝛt hab) Das Vladiſlaus vngefehꝛlich bey 
zwey vnd zwentzig jarn alt / vnd eines dapffern muͤts geweſen 
ſey / auch durch vil gluckliche thaten / dermaſſen erhebt / das er 
vermeinet / es Fünte Amurathes mit fo keinem groſſen hauffẽ 
kommen / welchen er mit ſeynen wenigen nit entpfahen / vnnd 
angreiffen doꝛffte. Auß ſolchem ſicht nu E. M. das er durch 
hitziger ſugent vnfurſichtigkeit / vnnd nit von wegen des sera 
bꝛochnen bunds nidergelegen iſt. Defi nach dem Vladiflane 
gleich ein ſolchen handel het mit Amuratho wie yetz E. M. 
mit Solymanno (denn Amurathus ſtrebet mit gleichen kun 
ſten nach dem land Vngern / mit welchen yetz ne 
na 


nach dem land Poln.) Vnd als Amurathus dem Dladiflas 
Vngern nit mocht auß den henden reyſſen / wie denn der yes 
E. M. das land Goln nit kan / hat er ſich vnterſtanden den 
dapffern vnd freymuͤtigen Roͤnig eben mit der kunſt / vnnd 
Machonteriſchen geſetz / welches wir dꝛoben gedacht haben / zu 
hinderkummen. Hat jn derhalben am erſten mit ſeyner buno: 
nuß angreiffen / welche doch weder er ſelbs noch der Bapſt / 
noch Madiſlaus / noch Capiſtranus von Gene jemals fur 
ein bundnus gehalten haben / wie deft die jetzige E. M. mit dẽ 
Solymanno von jederman vil mehꝛ fur ein fal vñ vntergãg 
E. M. reichs / deñ fur ein aufrichtigen bund gehalten wurd / 
vnd ſicht alſo E. M. das ail jr fach vnnd handel eben mut des 
Vladiſlai handlung zutrifft. Vnnd fo nu niemandt E. N. 
darff trewloß / oder meineidig ſchelten / wenn ſie diſen krieg fur 
nimpt vnd darneben der almechtig Got durch aller menſchẽ 
mund dieſelben E. M. zu ſolchen notwendigen billichen vnd 
ehꝛlichen krieg růffet. Aus was vrſach wolt nu jemand fo tin 
ſein / das er ſaget / Dladiflaus wer in gleichem fal bundßbru⸗ 
chig worden? Denn das kein bund hat ſein moͤgẽ / noch einige 
bund enlich / in welchem weder trew / noch bunds recht / noch 
Vngern von dem Amuratho ſicher gehalten woꝛden iſt. Fon 
der vil mehꝛ ein heimliche ſchalckheit / fal vnd vntergang(wie 
yetz geſagt) denn ein bund oder dergleichen. Vnnd wo es ein 
warer bund geweſen / vnd vnter dem ſchoͤnen namen nit ge⸗ 
walt vnd heimliche lift geſtecket werẽ / ſo wurde warlich nim⸗ 
mer mehꝛ der Bapſt ſolches kriegs anfenger geweſt ſein / noch 
Capiſtranus den felßen geraten / noch Dladiflaus denſelben 
anzunemen geacht haben. Denn fo ons fa dapfferer vnd fura 
nemer leuth anſehen / was recht vnd vnrecht ſey leret / das wir 
alſo das fur das beſte vnnd werſeſte gehandelt halten / was 
te geraten vit beſtetigt habẽ. Wer iſt nu dapfferer / noch furne 

mer geweſen / an gotſeligkeit / an trew / an glaubẽ / od am ſtand 
heiliger / deñ Eugenius der vierter welcher diſen krieg Be 
it} hen 


hen befolhen hat. Wer if auß der Franciſcer oꝛden je fe 
je beſtendigert je meſſigereſe aller geſetz / bundnuß vnd pflich⸗ 
ten ein getrewer beſchutzer vnd halter geweſen denn Capiſtra⸗ 
nus? das auch Franciſcus ſelbs nit dapfferer hat fein mögen; 
Das alſo das jenig fo Capiſtranus gethon / nit allein fur zim⸗ 
lich ſonder auch fur noͤtig zuhalten geweſen iſt. Derſelbig aber 
hat diſen krieg anzufahen geraten / vnd zu dem ſelben Vladi⸗ 
ſlaum mit groſſem anhalten getriben / vnd hat auch er ſelbs 

der Capiſtranus mit gleichem mut den krieg gefuͤrt mit wel⸗ 
chem er jn geraten hette. Damit er den ſchaden fo durch des 

Vladiſlai vnfurſichtigkeit / da er dem Auiuratho vngeruͤſt 

entgegen kom̃en / entpfangen woꝛden / mit groſſem der feind 
todt vnd ſchaden reche. Vnd des allerkuͤneſten Koͤniges Tod / 

ſo menigklich erbermlich war / mit vnzelichen der Tuͤrcken 

hauffen vergleicht. Welches alles er on zweyffel nimer mehr 
wurde geraten noch gethan haben / wo ers darfur erkent here 

te / das der König durch die bundnuß gehalten oder der krieg 
vnbillig vnd wider Got geweſen ſolt ſein. Derhalben moͤgen 
ſie nun wol auff hoͤꝛen / E. M. geſchlecht ein ſolche ſchmach als 
zerpꝛochner trew zu zumeſſen / vnd jene ſachen verachter Reli 
gion zu zuwendẽ / welche mehr eim menſchlichẽ wandel / oder 

dem glück ſo vil in kriegen macht hat zu geeygnet werden ſol⸗ 

len. Bi moͤgen alſo wol mit zuſehen / das ſie nit zugleich / weil 

fie die thaten des edlen Koͤnigs ſchmehẽ / auch der furnemſtẽ 
vnd heiligſten leuth dapfferkeit verachten vnd zunichten / wel 

che diſen Vareiniſchen krieg zum theil anzufahen geheyſſen / 

vnd cheyl gefurt haben. 

Die weil nu dem alſo iſt / was hindert denn oder was wen⸗ 
det E. M. ab von diſem kriegt nu die Religion oder foꝛcht 
Gottes? welchen fie hort / das er jn durch nenſchliche ſtim̃ zu 
demſelbẽ krieg ruffet . Oder der leuth nach rede? welche doch al 
le E. M. anzeigen / das fie allein durch wehꝛliche hand jr heyl 
zuerhalten hab. Oder der bund? welchen doch der feind 6155 

Solymannns fur nichtig hele / wie durch vil argument Ber. 
wert iff. Oder vileicht die erempel ander König fo mit den 
feind verbunden fein? Aber dieſelben alle leren E. M. das di⸗ 
ſe noch allein vbꝛig ſein / die mit dem Tuͤrckiſchen bund etwo 
verhafft / bezeit die hinderliſt erkent oñ die ſtrick falſcher treu 
von jnen gewoꝛffen haben vn darauß entgangẽ ſein / die jeni⸗ 
gen aber fo vngeruſt wider den feind außzogen / fein zwar mit 
groſſem lob / aber mit vnſerm groſſen ſchaden gefallen. Vnd 
die andern alle ſo der gedichten Religion lieber denn jrer wol 
fart habe dienen woͤllen / ſein ſchendlich zugrund gange. Wels 
cher hartſal vnd elend ich yetz nit erzelen will / damit ich nit ete 
wo von ſachen rede / welche E. M. beſſer bekand ſein / deñ ichs 
bey mir gedencken kan / Oder derſelben kummernis mehr ma⸗ 
che / mit dem erzelen jrer guͤten freund vnnd nachbauren vn⸗ 
gluckſeligkeiten. Dif aher allein darff ich mit der warheit fa. 
gen / welches ich auch newlich in verſamlung Polniſcher Rir- 
terſchaft ſaget / vñ ver mercket das die gantze menge dar durch 
bewegt wurde / das niemand denn die vnfurſichtigẽ von dem 
Solymanno Betroge ſeyn / noch jemãd vnter fein gewalt kom 
men / denn welche die wehr hindangelegt / ſeinem bund vnnd 

trew geglaubt haben. 

Vd wie ich vorangefangen hab / ſo mangelt es E. M. an 
nichten / ſo zu ſolchem krieg notwendig / als do iſt kriegs volck / 
zum tBeyl einheimiſch vnd zum theyl frembd. Denn fo mans 
recht muſtern will / ſo wird es ohn allen sweiffel / wie den bey 
menigklich beſtehet / durch E. M. gantz Reich auff zweimal 
hundert tauſent man lauffen / die alle dapffere vñ kriegs geuͤb 
te perſonen fein. Welcher E. M.ein jedlichs fendlein vilen der 
teen hauffen entgegen ſetzen mag / allein das die ſeſß mus 
erung geſchehe nach eines jeden ſtand vnnd wirden. Denn 
nachdem die Ritterſchafft ein ſonderlich leben vnd ſtand fire 
ret / die Pꝛieſterſchaft auch ein ſonderlichs / vnd ein ſonderlichs 
der Gemeine man / wirt E. N. ſolche Stende nit in os 
om 


foꝛm muſtern / fonder ein jeglicher Ritter ziehe fur fein theyl 
ſelbs / ein Pꝛieſter ſchick fur ſich ein krieghman / der Hẽdler vit 
der Baurß man legen zuſamen kriegßleuth zuerhalten / das al 
ſo beyde daheim / vnd auſſen im krieg der gemeine nutz erhal⸗ 
ten werde / weil die Ritterſchafft den krieg fuͤret / vnd die an⸗ 

a Daheim das feld bawen / handlen / vnd Goͤttes dienſt ver 
oꝛgen. 

Vnd in ſolcher anlag kan man ſich der maß am beſtem ge 
bꝛauchen / das ein jeder wie er ſeyner güter ein herꝛ iſt / auch der 
ſelben ein ſchetzer fey. Das der kriegß man auff fein cid anzeige / 
das er nach ſeinem vermögen beffer geruͤſt nit hab ziehen mó- 
gen denn er erſcheine. Die Pꝛieſter fo felder haben / das kein 
beffern vermoͤgẽ zuſchickẽ deñ geſchickt ſey / Welche aber vom 
Zehenden leben / das fic fur jren theil fo vil geſteuͤrt habe / als 
jnen aufgelegt iſt / gleicher weiß iſt es auch mito: Baurßman 
zuhalten / ſo man ja den krieg ohn jr mir hylff zufuͤren nit ver⸗ 
mag. Deſſelben gleiche auch mit den Dendler / vnter welchen 
alle die jenigen zuſchetzen ſind / ſo etwo mit was jren nutz vnd 
gewin ſuchen / das ein jeder ein theyl ſeines gewins zu ſteur le⸗ 
ge / vnd die haubt ſumm̃a jnen / gleich als der Ritterſchafft lie 
gende guter / vnuerſeret vnd vngeſchwecht bleibe. 

Aber was mag ich da? bin ich auch klůg / der ich dife ding 
vor E. M. difpurive” Ich verſtehe wol das ich jr verdꝛußlich 
bin / vñ fie mir gleich jetz wider reden wil / vnd ſagen / Wiet we 
ſten wir denn das nit / ſo du vns nit heft angezeigt? Ja zwar 
durchleuchtigſter Koͤnig Sigmund / E. M. weiß es. Denn 
was mag doch jr ſein / das oꝛdnung vit regiment antreffe / wel 
ches EM. verboꝛgẽ wereroder was mag man jr furbꝛingẽ / 
das EM. durch lange vbung nit erfaren hette? Nichts on al 
len zweyffel / vnd ſo ver felt es noch / das ich E. M. ſo mit ſo 
hoher weißheit begabt iſt / vernamen vnd leren ſolt / oder was 
news furbꝛingen / dem der vnter allen koͤnigen fo je gelebt 
der erfarneſt vnnd verſtendigeſt iff. So thoꝛicht bin ich e 

nicht / 


nicht / kenn mich auch ſelbs fo gar vbel nit. Aber dieweil ichs 
vom anfang her mir furgeſetzt het / das ich nichts des ſenigen 
wolt auſſen laſſen / das die zeit vñ handlung foderte / bin auch 
gemechlich in dife red gefallẽ / Damit ich auch dif anrichte / lo 
bey E. M. furſichtigkeit lang zuuor beſchloſſen geweſen iff, 
Dif aber wil ich E. M. anzeigen / das fic auch vber diſes 
einheimifche Kriegßvolck / von welchem yes geſagt / noch vil 
mehꝛ von außlendiſchen Koͤnigen vnd voͤlckern. hylff haben 
wirdt / welche alle geneigt ſein / E. M. in diſem Tuͤrckiſchen 
keieg zu furdern / mit leib vnd gůt jr bey zuſtehn. Vnnd nit al⸗ 
lein die / ſo jr mit nachpaurſchafft verwant / ſondern auch die 
ſenigẽ ſo zum theil das gluck in E. M. bundnus gebꝛacht / vñ 
zum theil die Oheimſchafft ſchwegerſchafft vnd freuntſchafft 
jr geneigt vnd anhengig macht. Denn E. NM. in keinen weg 
zweyffeln (oll an der trew vnd hylff des redlichen Keyfers Ca 
roli / noch an der freuntſchaft des Roͤnigs Ferdinandi. Denn 
da haben ſie beyde jr gewiſſen pfand vnd anzeigen jres genei⸗ 
Sten willen gegen E. M. gegeben / diſer die Tochter / jener fet» 
ne efen / E. NM. Son zum weibe. Vnd vber diſen heiligen 
hebund ſtehn fie su beider ſeiten in gleicher gfar mit E. N. 
welche fie auch E. M. zuhelffen dꝛinget / das alſo kein vngluck 
weder den Keyfer noch de Konig Ferdinando begegnen mde 
ge / welches nit auch E. M. zufurchtẽ ſey / vn dargegen E. M. 
nichts fo gering ſchaden / des fic nit auch zuwarten hetten. Of 
was ſoll ich nu vber diſe / die andern Teutſchẽ Fuͤrſten nach ein 
ander erzelẽt Welche alle von hertzen in jrem drang wunſchẽ / 
das E. M. doch eins mals will ingedenck ſein / jhrer Tochter 
ſo ſie dem Fuͤrſten in der Marck vermelet / vnd der ſchweſtern 
nit vergeſſen / welche fie in Bayern / in Meiſſen / in Pomern / 
ins land Lignitz verheyrat hat / vnd auch entlich gedenckẽ des 
gantzen Teutſchen landes / welches fie von jrem geblüt vnd ge 
chlecht / nit ein geringen theyl beſetzt ſicht / vnd fic) auß diſen 
undoſtricken mit welchen ſie Solymannus gefangen ͤvnnd 
run zu 


zu jrem eygnen ſchaden / vnd verderben des ganzen Teutſchẽ 


men wirdt. 


landes / vnd der gantzen Chꝛiſtenheit gebundẽ hat / eins mals 
auß wicklen / das fie alfo von dem falſchẽ bund ledig / mit wehꝛ 
vnd waffen / ſampt den Teutſchen jr ſelbs heyl wolfart vnnd 
freyheit ſuche. Zu denen aber ſind auch da die Welſchen Fuͤr⸗ 


ſten / welche alle (weil ſie nur ein klein mittel von Griechen 
land ſcheidet / vnnd derhalben in groſſer gefahꝛ teglich ſtehn / 


auch durch ſtettigen aulauff Neapolim vnd ander niche geſta 


den / zu offtermal verwuͤſten ſehen) den ſelben tag zu ſehen be 


gern / an welchem E. M. zu Land / vnd fie zu Waſſer den ges 
meinen der gantzen Chꝛiſtenheit feind Solymannum angreif 
fen. Solche gehuͤlffen hat nu E. M. zum krieg / welche alle 
freiwillig ſich darbieten / vñ will die freuntſchaft E. M. gema 
hels der loͤblichen Königin halben / welche auß dem alte dap⸗ 


fern des Sphoꝛcia geſchlecht mitten im Welſchland gebom / 


etliche E. M. verbindet / werden nit allein die Jeapolitaner / 
vnd Meyleuder / ſonder auch die Venediger / Langobarder / 
die furnemſten vnd mechtigſten Welſchlandes Pſampt allen / 
fo jnen vnterwoꝛffen fein E. M. zuhylff kommen. So bald 
nur botſchafft von E. N. oder bꝛieff / oder entlich das gemei 
ne geſchꝛey / von ſolchem jrem E. M. furnemen jnen zukom⸗ 


Damit aber ſolches deſter fuͤglicher geſchehen moͤge / wirdt 


diß vnſerm furnemen nit ein kleine furderung ſein / So E. 


M. die Teutſchen Fuͤrſten durch redliche dapffere redner vnd 


geſanten / zu dem alten friden vnd freuntſchafft bꝛinget. Deñ 


es wil ſich nit gebuͤren / iſt auch nit moͤglich / das wir was gůts 
auß diſem krieg hoffen ſolten / weil die Teutſchen vnter jhnen 
ſelbs in zoꝛn entbꝛandt vnd offnen haß vnd krieg gegeneinan 
der füͤren / vñ die Religion ſachen ſolche vngeſtummugkeit vn 
ter jnen aurichtet. Vnnd wolt ot / das doch ein mal folder 
zanck vnd diſputation / eintweder gemeſſigt wurde / oder gent 
lich ſo es ſein kunde geendet. Durch welchẽ die Teutſchen 1255 
en / 


ſten / von beſchutzung des Reichs abgewendet werden / in den 
ſchuͤlen Philoſophiern / vnd jetz von zweyerley geſtalt / jetz vonn 
der Pueſter Ehe gang muͤſſig on alle Reich forg geſpꝛech hal 
ten / Das ſie alſo weil fie jren Pꝛieſtern newe weiber ſuchẽ / jre 
alte ſampt den kindern / vnnd allen gútern druͤber verlieren. 
Solchs red ich aber nit / das ich fo gar ein winimer / vnd von 
Chuſto abgewendet wer / das mich ſolche vnbild vnd gemei⸗ 
ne zerruttung nit ſolt bewegen. Sonder eben das beſtetig ich / 
welches ich auch newlich in verſamlung der Polniſchen Rit⸗ 
terſchafft geredt hab / das ichs fur vnbillich halte zu diſer zeit / 
weil der Machomet mit gewerter hand vnd krieg den gelau⸗ 
ben an Chꝛiſt um außrottet / das die Fuͤrſten ſich durch vnnutze 
frage von des Landopfleg vnnd ſoꝛg des regiments abwen⸗ 
den laſſen / Welche rede als ich vernam etlichen hochgelerten 
Teutſchen nit gefallen hat / Weil ich der Menſchẽ fado höher 
achtet denn Gottes. Ich acht es aber nit alſo / ſonder dieweil 
ich ſihe / das man vns fo offt mit vergeblicher hoffnung das 
maul nacht / mir dem Concilio / welches jm mer je lenger auf⸗ 
geſchoben wirdt / vnd doch der Bapſt Paulus E. M. auff kei⸗ 
nen weg mitler ſein will / das man friden machte / die Teutſchẽ 
auch die Religion ſachen dermaſſen verfechten / das ſie nit vil 
ſoꝛgen wo die Religion bleiben moͤge / weñ Teutſchland vere 
lout vnd verferer ſey / Dab ich da zu mal der Ritrerfibaft gee 
raten / welches ich auch yetz vor E. M. wider hole / das ſie E. 
M. zu hylff nemen / vnd mit allem fleyß anhielten / das Keys 
fer Carolus mit gleichen gedingen in Tenefcben landen frid 
machte / ſo ja nit ein ſolcher möcht angeſtelt werden / durch wel 
chen alle vnbilligkeiten abgethon wurden / das doch ein ſol⸗ 
her auff ein zeit beſtetigt wurde / Darumb man Teutſches 
land auß folder zwytracht / vneinnigkeit / foꝛcht / vnd zerrut⸗ 
tung aller ſachen erledigen mochte. Welcher rede mich zwar 
noch nit gerewet hat. Denn was möcht doch beffers in ſolcher 
vneinigkeit vnd zwyſpalt geraten werden / denn ich da geſagt 
FF 


ſamlung mit folcher rede nit beſtehn kunde / fo der Keiſer alle 
Lender / Reich / vnd völder auß ſolchem jemerlichen / elenden / 
vnd beſoꝛglichen weſen vnnd zwytracht / durch meinen rath 
erlediget? In ſonderheit weil ich ſehe / das offentlich der Keys 
ſer in dem beſchuldigt wirdt / das er mit kleiner muͤhe groſſe 
zwytracht eintweder nit weg nemen will / oder nit acht. Deñ 
das ers wegnemen moͤge wiſſen wir alle / ſo er hette dem ex⸗ 


habe Es wer mir zufurchten (glaub ich) das ich vor der vers 


empel der alten Keyſer Conſtantini / Theodoſij / Sigiſmun⸗ 


di / da wollen nachfolgen / welche wider aller willen / niemandt 


angeſehen / Concilia zuſamen geruͤffen haben / vñ mit gerin- | 


ger arbeit ſolche zwytracht im Reich geſtillet / ſo hetten wir 


voꝛlangſt keinen einheimiſchen zanck mehꝛ vnter vine. An di⸗ 


ſem oꝛt / bitten wir durchleuchtigſter Koͤnig / E. M. woͤlle 
vm̃ Chꝛiſti willen / vnd vmb feines Roſenfarben blůts willẽ / 


fo er fur fie vnd vns vergoffen hat / ein auffſehen haben / vnnd 


ſouil an jr gelegen iſt / zuſehẽ das ſolche groſſe / langwirige / ge⸗ 
fehꝛliche vnnd ſchedliche zwytracht / welche der ganzen Charis 
ſtenheit vil vii groſſen ſchaden zugefügt / Teutſches land hart 


geplagt / Vngern verderßt / vnd E. M. die Walachei engos 


gen hat Folchem vngluck fag ich / das fo weit außgebꝛeit vnd 
vmb ſich gefreſſen hat / woͤlle E. M. wo fies ja nit gar auß der 
Chꝛiſtenheit weg nemen kan / doch zum theyl ein zeitlang ſtil⸗ 


len / vnd linder machen. Vnd ſo die Teutſchen von jrem fur⸗ 


nemen nichts nachgeben / iſt zubeſoꝛgen / es werde ehe denn fie 
erlangen was fie ſuchen Teutſchlandt vntergehn / Boln ver- 
wuͤſtet vnd dienſtbar gemacht werden / vnd vns als deñ Got 
ſelbs in vnſer höchften not nichts meh: nutz ſein / weil wir alſo 
wiſſend vii ſehend mit freyen muͤrwillen zum verderben dꝛin 
gen. Damit aber ſolches nit geſchehe / iſt es E. N. mit bodys 
ſtem fleiß zu verhuͤten / vnd fie ſoll hierin keine muͤhe / kein ſoꝛg 
noch fleiß ſparen / das doch die Teutſchen wider vereinigt vnd 
durch fie allen voͤlckern der Frid muͤg zu wegen bꝛacht werden / 
: welchen 


| 
] 


welchen menigklich fo lang von hertzen begert hat / das auch 
lung E. NM. vnd Reich zu nutz / zu ſchutz vnd hilff 
gedeien moͤge / Dieweil nu die Teutſchen am erſten / hernach 
die andern alle nach dẽ ſie erledigt / vnd von ſolcher feintſchaft 


vfñ gemeinem haf freygemacht ſein / vil leichlicher ſich zu ſol⸗ 


che groſſen krieg verſamlen / auch vil einhelliger zuſamẽ bale 
ten werden / E. M. am furderlichſten hylff zuthun / welche ſie 
mitten in der gefahr ſtecken feben / als do fie den Solyman- 
num auß Vngern auff dem hals ſpuͤren / Krieg auß der Wa 
lachey zuentboten hoͤꝛen / auß der Tartarey alles verderben 
vf vngluck werdemercen / der fic auch entlich weder Bund / 
eyd / Trew / noch Religion dienſtlich fein erkennen / iſt E. M. 
ſonderliche muͤhe hierin furzuwenden von noten / das ſie obs 
a nit von anderer wegen geſchehe / doch von jr ſelbs leben vñ 
wolfart willen / die Teutſchen zu einigkeit bꝛingen moͤge / Ehe 
denn Solymannus hieherein falle / vnd alle E. M. furnemen 
zu boden ſchlage. Vnd in ſonderheit weil E. M. merckt vnnd 
verſteht / das er allein mit dem uͤbeth / allein das gedenckt / ſich 
des auch allein auffs hoͤchſt befleiſt / wie er den krieg auß Vn⸗ 
gern hieher ins land Poln mit dem erſten wende moͤge. Vnd 
im geleich wie er voꝛ duech Vngern ein weg in Poln gemacht 
hat / auch durch Poln ins Tentſchland den ſelben volſtrecke, 
Da fodert es nu / D. Koͤnig die höchfte not / das E. M mit al 
lem Rade vnd vermuͤgen / das vaterland auß der foꝛcht vnnd 
i REN welcher es yen ſteckt / auffs erſt errette. Denn dahin 
icht es allein / derſelbẽ har es ſich in (chug vit ſchirm vertraut / 
on die ſelben kan es keine wolfart noch heil erlangen / es erbeut 
ſich auch entlich zu allen ſachen / gantz gutwillig den krieg zufuͤ 
ren / den hauffen zuerhalten / gelt ſouil not iſt zuſamen zu ſteu 
ren / das alſo E. M. nichts an vns mangelen kan / Wir woͤl⸗ 
len folgen wo ſie vns hinfurt / wir ſein bereit vnd geruſt / mit 
werhaffter hand gegenwertig / da iſt kein Stand / kein oꝛt / kein 


menſch der was anders / deñ den feind / deñ wehꝛ vnd waffen / 
E ii denn 


ni im land Poln nit harꝛen / fonder felbs gegen im 


denn den krieg Legere. Es fol aber auch E. M. des Sol man | 
EFD 


vñ mit dem ſchwert angreiffen/alfo das wir vil mel im ver 


wuͤſten Vngerland denn in vnſern eygnen heuſſern mit im 


kriegẽ . Damit wir nit fur die geſchetzt werden / ſo wir daheim 
des Tuͤrcken erwarten wolten / die vmb hauß vnd hoff vnnd 


nit vmbs regiment / ehr vnnd wirdigkeit ſo vns vnſere eltern 
gelaſſen / vnnd mit jrem blůt erhalten haben / mit jm ſtreiten 
muſten. Darzu fo ift der allemal freydiger der ein andern mit 
krieg heymſucht / denn der daheimen vor feiner thir mit dem, 


feind kriegen ſoll. Deli dermüt dem gar bald genommen wird ⸗ 


durch die truͤbſal / wenn er fein vaterland ſehen muͤß fur feye 
nen augen mit ſchwerdt vnd feur verwuͤſtet / Vnnd welches 


ſchwerer iſt / denn alle wunden / das Weib vñ Toͤchter geſchen 
det / hauß vnd hoff verbꝛent / die feinen erſchlagen / in folchens | 


janter vnd elend / das fo ſchwer zuſehen iſt / was foll fur ein ge 
walt / fur ein můt / oder heres da (ein? was fur manheitt welche 
ſolchen bitterer ſchmertzen⸗ foicher greulicher anblick nit vere 
zagt machte noch nidertruckte? Aber die fo weit von jrem vaz 
terlandt dem feind mit krieg begegnen / gebꝛauchen ſich gůter 
hoffnung / habẽ keine hefftige anfechtung von wegen der jren 


ri oſal / ſeind vnuerletzt an ſren gütern / weren auch je lenger 


je ſtercker je freidiger im krieg / denn weit fie mit ſolchein müs 


vor jrer weiber / kinder vnd eltern angeſicht mit dem geruͤſten 


feind der ſchier alles gewonne ſtreiten ſoltẽ. Derhalben iſt E. 
M. von nóten dif zu thun / das fie weyl jre vermögen noch vn 
verletzt ſein / vil mehr / es fey wo es woͤll an andern oꝛten / mit 
dem Solymanno kriege denn im landt Boln / Denn fie ſoll 
es nit alles zumal dem feind darſetzen / die kriegsleut mit wel⸗ 
chẽ er ſtreite / die weiber welche er ſchende / kinder die er mörde 
die guter die er plundere / hauß vnd hoff die er verpꝛenne / vnd 
kirchen die er zerreiſſe. Sonder dieweil vna ſolches alles da⸗ 
heim vnuerletzt bleibt / werden vns die wunden ſo wir auſſen 


entpfahen 


a! leidlicher ſein / denn wenn fie des betruͤbte weib 
Daäheliſerbinden / die geſchende Tochter ſehen / vnnd die els 
tern ſo ſonſt woll geplagt weren beweinen ſoltẽ / Da wirt kein 
erſchlagne muͤter / kein verbꝛent vaterland vor vnſern augen 
ſein / welches vns bekuͤmmerte / Vnd entlich wirdt der feind 
gar nichts haben / dadurch er vns versagt mache / das wir Des 
ſter ſchwecher in ſtreit ziehen. Vñ dieweil wir nichts vor den 
füffen haben / das ons ſoꝛg oder angſt machen moͤchte / 
denn diß einige vnd notwendige / das wir / ehe wir 
vns zur knechtſchafft begeben / ehe eines ehꝛ⸗ 
lichen Ritterlichen Todts ſterben / mit 
welchem muͤt wir E. M. den ſig 
erlangen woͤllẽ. Welchen vns 
Got verleihen wirdt / 

oder endtlich das bekummen / das er der Der 
vns am aller nutzlichſten zu 

fein ger wiffend 

ift. 


Am erſten tag Martij im 1544. vor dem 
König Sigmund ıc, verhoͤꝛt. 


